Source: https://www.europarl.europa.eu/doceo/document/TA-8-2016-0163_MT.html
Timestamp: 2020-07-10 07:28:50+00:00
Document Index: 1104632

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Testi adottati - Kwittanza 2014: Iċ-Ċentru Ewropew għall-Iżvilupp ta' Taħriġ Vokazzjonali (Cedefop) - Il-Ħamis, 28 ta' April 2016
Proċedura : 2015/2164(DEC)
Ċiklu relatat mad-dokument : A8-0082/2016
439k 95k
Kwittanza 2014: Iċ-Ċentru Ewropew għall-Iżvilupp ta' Taħriġ Vokazzjonali (Cedefop)
1. Deċiżjoni tal-Parlament Ewropew tat-28 ta' April 2016 dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2014 (2015/2164(DEC))
– wara li kkunsidra l-kontijiet annwali finali taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2014,
– wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2014, flimkien mar-risposta taċ-Ċentru(1),
– wara li kkunsidra r-rakkomandazzjoni tal-Kunsill tat-12 ta' Frar 2016 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2014 (05584/2016 – C8-0062/2016),
– wara li kkunsidra r-Regolament (KEE) Nru 337/75 tal-Kunsill tal-10 ta' Frar 1975 li jwaqqaf Ċentru Ewropew għall-Iżvilupp ta' Taħriġ Vokazzjonali(4), u b'mod partikolari l-Artikolu 12a tiegħu,
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A8-0082/2016),
1. Jagħti l-kwittanza lid-Direttur taċ-Ċentru Ewropew għall-Iżvilupp ta' Taħriġ Vokazzjonali għall-implimentazzjoni tal-baġit taċ-Ċentru għas-sena finanzjarja 2014;
3. Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur taċ-Ċentru Ewropew għall-Iżvilupp ta' Taħriġ Vokazzjonali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
(1) ĠU C 409, 9.12.2015, p. 39.
(2) ĠU C 409, 9.12.2015, p. 39.
(4) ĠU L 39, 13.2.1975, p. 1.
(5) ĠU L 357, 31.12.2002, p. 72.
(6) ĠU L 328, 7.12.2013, p. 42.
2. Deċiżjoni tal-Parlament Ewropew tat-28 ta' April 2016 dwar l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2014 (2015/2164(DEC))
– wara li kkunsidra l-kontijiet annwali finali taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2014,
– wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2014, flimkien mar-risposta taċ-Ċentru(1),
1. Jinnota li l-kontijiet annwali finali taċ-Ċentru Ewropew għall-Iżvilupp ta' Taħriġ Vokazzjonali huma kif annessi mar-rapport tal-Qorti tal-Awdituri;
2. Japprova l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2014;
3. Jagħti istruzzjonijiet lill-President tiegħu biex jgħaddi din id-deċiżjoni lid-Direttur taċ-Ċentru Ewropew għall-Iżvilupp ta' Taħriġ Vokazzjonali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
3. Riżoluzzjoni tal-Parlament Ewropew tat-28 ta' April 2016 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2014 (2015/2164(DEC))
– wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2014,
A. billi, skont ir-rapporti finanzjarji tiegħu, il-baġit finali taċ-Ċentru Ewropew għall-Iżvilupp ta' Taħriġ Vokazzjonali (iċ-"Ċentru") għas-sena finanzjarja 2014 kien ta' EUR 17 275 766, li jfisser tnaqqis ta' 3,62 % meta mqabbel mal-2013;
B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali taċ-Ċentru għas-sena finanzjarja 2014 (ir-"rapport tal-Qorti"), tistqarr li kisbet assigurazzjonijiet raġonevoli li l-kontijiet annwali taċ-Ċentru huma affidabbli u li t-tranżazzjonijiet ta' bażi huma legali u regolari;
Segwitu għall-kwittanza 2013
1. Jilqa' l-miżuri stabbiliti miċ-Ċentru b'reazzjoni kemm għall-kummenti tal-Qorti fis-sena preċedenti, kif ukoll għar-rakkomandazzjonijiet tal-Parlament;
2. Jinnota b'sodisfazzjon li l-isforzi għall-monitoraġġ tal-baġit tul is-sena finanzjarja 2014 irriżultaw f'rata ta' implimentazzjoni baġitarja ta' 98,93 %, fl-istess livell tal-2013; jinnota, barra minn hekk, li r-rata ta' eżekuzzjoni tal-approprjazzjonijiet ta' pagament kienet ta' 95,68 %, li tfisser tnaqqis ta' 3,29 % meta mqabbla mal-2013;
3. Japprezza t-tkomplija tal-effiċjenza tas-servizzi ta' appoġġ taċ-Ċentru fl-2014; jinnota li 95 minn 98 kariga fl-organigramma u l-puntwalità medja tal-pagamenti baqgħet stabbli;
Prevenzjoni u ġestjoni tal-kunflitt ta' interessi u t-trasparenza
4. Jinnota li f'Ottubru 2014 il-Bord Governattiv taċ-Ċentru adotta politika dwar il-prevenzjoni u l-ġestjoni tal-kunflitti ta' interess adattata għas-sitwazzjoni taċ-Ċentru u li tinkludi sitwazzjonijiet rilevanti ta' kunflitti ta' interess potenzjali li jaf jinqalgħu fiċ-Ċentru; jilqa' s-sessjonijiet regolari ta' taħriġ organizzati miċ-Ċentru intiżi biex jissensibilizzaw il-persunal tiegħu dwar l-implimentazzjoni korretta ta' dik il-politika; josserva li l-ewwel sessjonijiet ta' taħriġ saru f'Ġunju 2015;
5. Jinnota li l-biċċa l-kbira tal-membri tal-Bord Governattiv taċ-Ċentru ffirmaw id-dikjarazzjonijiet ta' assenza ta' kunflitt ta' interess; jinnota, barra minn hekk, li dawk id-dikjarazzjonijiet ġew ippubblikati fuq is-sit web taċ-Ċentru wara l-kunsens tal-membri kkonċernati; iħeġġeġ lill-membri tal-Bord Governattiv li għadhom ma ffirmawx id-dikjarazzjoni biex jagħmlu dan mill-aktar fis possibbli;
6. Jieħu nota tal-fatt li f'Ottubru 2014, iċ-Ċentru adotta strateġija kontra l-frodi bbażata fuq l-Approċċ Komuni dwar l-aġenziji deċentralizzati tal-UE żviluppat mill-Kummissjoni bħala mezz biex jiġi pprovdut sostenn għall-prevenzjoni u d-detezzjoni tar-riskji ta' frodi u biex jissaħħu l-proċeduri interni xierqa għar-rapportar u l-ġestjoni tal-każijiet ta' frodi u l-eżiti tagħhom;
7. Jiddikjara li r-rapporti annwali taċ-Ċentru jista' jkollhom rwol importanti fl-ottemperanza fir-rigward tat-trasparenza, l-obbligu ta' rendikont u l-integrità; jistieden liċ-Ċentru jinkludi kapitolu standard dwar dawk il-komponenti fir-rapport annwali tiegħu;
8. Jirrikonoxxi li s-Servizz tal-Awditjar Intern tal-Kummissjoni ("IAS") wettaq awditu fuq waħda mill-erba' temi inklużi fil-Pjan ta' Awditjar Strateġiku tal-IAS mill-2013 sal-2015; josserva li, fir-rapport tal-awditjar finali tiegħu, l-IAS ħareġ rakkomandazzjoni waħda mmarkata bħala "importanti ħafna" u erba' rakkomandazzjonijiet immarkati bħala "importanti"; jirrikonoxxi li, billi r-rakkomandazzjoni "importanti ħafna" diġà kienet ġiet implimentata lejn tmiem is-sena, il-klassifikazzjoni tar-rakkomandazzjoni ġiet iddeklassifikata għal "importanti"; jirrikonoxxi, barra minn hekk, li l-pjan ta' azzjoni mfassal b'riżultat tal-awditu qed jiġi implimentat kif ippjanat;
9. Jinnota li ċ-Ċentru jwettaq b'mod regolari valutazzjoni tar-riskji u jħejji pjan ta' ġestjoni tar-riskji sabiex jidentifika r-riskji li jistgħu jaffettwaw l-ilħuq tal-objettivi taċ-Ċentru; jinnota bi tħassib li l-pjan ta' ġestjoni tar-riskji jindika li jeżisti riskju li ċ-Ċentru ma jkunx jista' jipproċessa talbiet esterni u mhux previsti minn partijiet ikkonċernati minħabba li r-riżorsi disponibbli tiegħu diġà qed jiġu sfruttati żżejjed; jirrikonoxxi li ċ-Ċentru qiegħed isegwi mill-qrib dawn il-bidliet fil-programm ta' ħidma tiegħu bl-għan li jadattah għar-riżorsi disponibbli jew biex jintegra l-attivitajiet li jirriżultaw mill-bidliet b'mod xieraq;
10. Jinnota li l-evalwazzjoni perjodika esterna taċ-Ċentru tinkludi wkoll rakkomandazzjonijiet dwar kif jista' jiżviluppa u jsaħħaħ ir-rwol tiegħu; jinnota, barra minn hekk, li f'April 2014 iċ-Ċentru fassal pjan ta' azzjoni biex jagħti segwitu għal dawk ir-rakkomandazzjonijiet li ġie ppreżentat lill-Bord Governattiv; josserva li 7 minn 23 rakkomandazzjoni u l-azzjonijiet relatati ngħalqu sa tmiem l-2014; jistieden liċ-Ċentru jinforma lill-awtorità ta' kwittanza dwar il-progress li sar fir-rigward tal-implimentazzjoni tar-rakkomandazzjonijiet li fadal;
11. Josserva li l-evalwazzjoni perjodika esterna eżaminat ukoll is-sinerġiji possibbli bejn iċ-Ċentru, il-Fondazzjoni Ewropea għat-Taħriġ (l-"ETF"), il-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol ("EUROFOUND") u l-Aġenzija Ewropea għas-Sigurtà u s-Saħħa fuq il-Post tax-Xogħol ("EU-OSHA"); jirrikonoxxi li, skont il-konklużjonijiet tal-evalwazzjoni, iċ-Ċentru ma dduplika l-attivitajiet ta' ebda attur ieħor fil-livell tal-Unjoni, nazzjonali jew internazzjonali;
12. Jinnota l-kooperazzjoni mill-qrib taċ-Ċentru mal-Fondazzjoni Ewropea għat-Taħriġ (ETF) u l-EUROFOUND, li hija fformalizzata fi ftehimiet ta' kooperazzjoni bejn dawn l-aġenziji kif ukoll fi programmi ta' ħidma annwali miftiehma preċedentement;
13. Jinnota l-ħidma taċ-Ċentru biex iżid il-viżibbiltà tal-edukazzjoni u t-taħriġ vokazzjonali fl-Unjoni u tar-rwol tiegħu permezz tas-sit web tiegħu, il-midja soċjali, l-organizzazzjoni ta' avvenimenti differenti fl-Istat Membru ospitanti kif ukoll permezz tal-kollaborazzjoni mal-Kummissjoni f'diversi pubblikazzjonijiet u attivitajiet mal-istampa;
14. Jesprimi dispjaċir li x-xogħlijiet ta' tiswija li qed isiru fuq il-binja taċ-Ċentru fil-Greċja ma tlestewx sa tmiem l-2014; jirrikonoxxi, madankollu, li x-xogħlijiet ta' tiswija jaqgħu taħt ir-responsabbiltà tal-Gvern tal-Istat Membru ospitanti u li x-xogħlijiet ta' kostruzzjoni rilevanti kellhom jiġu sospiżi minħabba s-sitwazzjoni ekonomika fl-Istat Membru ospitanti; jinnota li l-bqija tax-xogħlijiet kellhom jitlestew sa tmiem l-2015, u jitlob liċ-Ċentru jkompli jirrapporta lill-awtorità ta' kwittanza dwar din il-kwistjoni;
15. Japprezza li ċ-Ċentru ffoka l-attività tiegħu fuq il-kontribut u l-appoġġ għall-politiki li jindirizzaw il-qgħad fost iż-żgħażagħ; ifaħħar, b'mod partikolari, kemm il-previżjonijiet u l-analiżi tal-kompetenzi taċ-Ċentru kif ukoll ix-xogħol li jiffoka fuq l-iżvilupp tal-apprendistati; jinnota b'sodisfazzjon il-fatt li l-informazzjoni mill-iskedi ddettalljati għal kull pajjiż fl-oqsma tal-politiki dwar l-edukazzjoni u t-taħriġ vokazzjonali, ippreparati miċ-Ċentru għall-Istati Membri kollha, kienet riflessa fir-rakkomandazzjonijiet speċifiċi għall-pajjiż tal-2014 tas-Semestru Ewropew;
16. Jemmen li ċ-Ċentru għandu jassisti lill-Istati Membri li jiffaċċjaw l-isfida ta' għadd akbar ta' rifuġjati biex jisfruttaw l-opportunitajiet ta' taħriġ vokazzjonali sabiex jiġu integrati fis-swieq tax-xogħol;
17. Jilqa' l-fatt li ż-żjarat fis-sit web tal-Europass amministrat miċ-Ċentru u disponibbli f'27 lingwa, fl-2014 laħqu l-21,7 miljun utent, żieda ta' 8 % fuq iċ-ċifri tal-2013;
18. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu tat-28 ta' April 2016(1) dwar il-prestazzjoni, il-ġestjoni finanzjarja u l-kontroll tal-aġenziji.
(1) Testi adottati, P8_TA(2016)0159.